CELEX: 62018CA0779
Language: sl
Date: 2020-03-26 00:00:00
Title: Zadeva C-779/18: Sodba Sodišča (prvi senat) z dne 26. marca 2020 (predlog za sprejetje predhodne odločbe Sąd Rejonowy w Siemianowicach Śląskich – Poljska) – Mikrokasa S.A., Revenue Niestandaryzowany Sekurytyzacyjny Fundusz Inwestycyjny Zamknięty/XO (Predhodno odločanje – Varstvo potrošnikov – Potrošniške kreditne pogodbe – Direktiva 2008/48/ES – Člen 3(g), člen 10(2) in člen 22(1) – Raven harmonizacije – Pojem „neobrestni stroški kredita“ – Direktiva 93/13/EGS – Člen 1(2) – Nepošteni pogoji v potrošniških pogodbah – Zgornja meja celotnih neobrestnih stroškov kredita – Pogodbeni pogoji, ki temeljijo na obveznih zakonih ali predpisih – Izključitev)

29.6.2020   
            
            
               SL
            
            
               Uradni list Evropske unije
            
            
               C 215/15
            
         
      Sodba Sodišča (prvi senat) z dne 26. marca 2020 (predlog za sprejetje predhodne odločbe Sąd Rejonowy w Siemianowicach Śląskich – Poljska) – Mikrokasa S.A., Revenue Niestandaryzowany Sekurytyzacyjny Fundusz Inwestycyjny Zamknięty/XO
      (Zadeva C-779/18) (1)
      
      (Predhodno odločanje - Varstvo potrošnikov - Potrošniške kreditne pogodbe - Direktiva 2008/48/ES - Člen 3(g), člen 10(2) in člen 22(1) - Raven harmonizacije - Pojem „neobrestni stroški kredita“ - Direktiva 93/13/EGS - Člen 1(2) - Nepošteni pogoji v potrošniških pogodbah - Zgornja meja celotnih neobrestnih stroškov kredita - Pogodbeni pogoji, ki temeljijo na obveznih zakonih ali predpisih - Izključitev)
      (2020/C 215/17)
      Jezik postopka: poljščina
      
         Predložitveno sodišče
      
      Sąd Rejonowy w Siemianowicach Śląskich
      
         Stranke v postopku v glavni stvari
      
      
         Tožeči stranki: Mikrokasa S.A., Revenue Niestandaryzowany Sekurytyzacyjny Fundusz Inwestycyjny Zamknięty
      
         Tožena stranka: XO
      
         Izrek
      
      
                  1.
               
               
                  Člen 3(g), člen 10(2) in člen 22(1) Direktive 2008/48/ES Evropskega parlamenta in Sveta z dne 23. aprila 2008 o potrošniških kreditnih pogodbah in razveljavitvi Direktive Sveta 87/102/EGS je treba razlagati tako, da ne nasprotujejo nacionalni ureditvi, ki določa metodo izračuna najvišjega zneska neobrestnih stroškov kredita, ki se lahko naloži potrošniku, če ta ureditev ne uvaja obveznosti dodatnih informacij o teh neobrestnih stroških kredita, ki bi bile dodatne tistim iz navedenega člena 10(2).
               
            
                  2.
               
               
                  Člen 1(2) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah je treba razlagati tako, da s področja uporabe te direktive ni izključen pogodbeni pogoj, ki določa neobrestne stroške kredita ob upoštevanju zgornje meje, predpisane v nacionalni določbi, ne da bi bilo treba nujno upoštevati dejansko nastale stroške.
               
            
         (1)  UL C 164, 13.5.2019.